تعصصوبسوز میللت گرک خار اولسون – 1مارس 28, 2007 در 8:38 ب.ظ. | نوشته شده در میللی شوعور, آنا دیلی, آراز ائلسس, بولوت قاراچورلو سهند | ۱ دیدگاه
1374 ایلی ایدی. تبریز سئچکیلرینده چهرگانینین بیرینجی رأیی قازاندیغی گونلر. چهرگانینی ایلک و سون دفعه اولاراق تبریز بیلییوردونداکی مناظرهده گؤردوم. مناظره جبارزاده و چهرگانی آراسیندا گئدیردی…
ائله او گونلرده آدلارینی اونوتدوغوم بیر گوروپ ملیتچی گنج ایله تانیش اولدوم. او زامان دوکتور اوچون تبلیغات ائدیردیلر. زعفرانیه محلهسینده ائو توتموشدولار. بیر گون منی ده اؤز ائولرینه قوناق چاغیردیلار و اوردا ایلک دفعه اولاراق سهندین شعرلری و آراز ائلسسین سسی ایله تانیش اولدوم.
طالئعيمه سن باخ
دوشونجهلريم ياساق
دويغولاريم ياساق
گئچميشيمدن سؤز آچماغيم ياساق
گلهجهييمدن دانيشماغيم ياساق
آتا-بابامين آدين چكمهييم ياساق
آتامدان آد آپارماغيم ياساق..
بيليرسن؟
آنادان دوغولاندا بئله
اؤزوم بيلمه يه ـ بيلمه يه
ديل آچيب دانيشديغيم ديلده
دانيشماغيم دا ياساق ايميش، ياساق…
ائشیتدیگیم کاسئت آراز ائلسسین ایلک کاسئتی ایدی و آماتورجا یغیلمیشدی(ضبط اولموشدو) آما ایندی ده او کاسئته قولاق آسدیغیمدا توکلریم بیز-بیز دورور.
او کاسئتده بولوت قاراچورلو سهندین باشقا بیر شعری ده واردیر. چوخ آجی و آغیر بیر پارچادیر. بیز تورکلرین وضعیتینی ان چیپلاق و یالین شکلی ایله باشیمیزا چیرپیر. انشاءالله بیزلره عبرت اولا…
بو شرف، بو شؤوکت، بو قودرت، بو شان
بوسا، دوغرودان دا بیزه عار اولسون.
حیاتین بیر آمانسیز قانونو وار،
تعصصوبسوز میللت گرک خار اولسون..
آردی وار: تعصصوبسوز میللت گرک خار اولسون – 2 – تعصصوبسوز میللتلرین عاقیبتی
۱ دیدگاه »
RSS feed for comments on this post. TrackBack URI
-
[…] اولسون – 2 – تعصصوبسوز میللتلرین عاقیبتی گئچن یازی(تعصصوبسوز میللت گرک خار اولسون – 1)دا میللی شاعیریمیز بولوت قاراچورلو سهندین مییلی […]
Pingback by تعصصوبسوز میللت گرک خار اولسون - 2 - تعصصوبسوز میللتلرین عاقیبتی « تورک دونیاسی— مه 4, 2007 #
پاسخی بگذارید
وبنوشت روی وردپرس.کام.
Entries و دیدگاهها feeds.
pes_Arab azb_Arab azb_Arab pes_Arab uig_Arab uig_Arab azb_Arab azb_Arab ara_Arab azb_Arab ace_Arab azb_Arab ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab eng_Latn unk azb_Arab azb_Arab pes_Arab pes_Arab pes_Arab